სონ ჰეკიო

**სონ ჰეკიო** ( დ.22 ნოემბერი,1981) სამხრეთ კორეელი მსახიობი. მან საერთაშორისო აღიარება მოიპოვა სატელევიზიო დრამებში „შემოდგომა ჩემს გულში“ (2000), „ყველაფერი შიგნით“ (2003), „სავსე სახლი“ (2004), „იმ ზამთარს ქარი ქროდა“ (2013), „მზის შთამომავლობა“ ​​(2016), „შეყვარებული“ (2018–2019) და „ტრიუმფი“ (2022–2023) შესრულებული მთავარი როლებით. მის კინოპროექტებს შორისაა „ჰვანგ ჯინ ი“ (2007), „დიდოსტატი“ (2013), „ჩემი ბრწყინვალე ცხოვრება“ (2014) და „ბნელი მონაზვნები“ (2025).

2017 წელს სონმა ფორბეს-ის ჟურნალ „კორეის 40 ცნობილი ადამიანის“ სიაში მე-7 ადგილი დაიკავა, ხოლო 2018 წელს მე-6 ადგილი. მას კიმ ტე-ჰისთან და ჯუნ ჯი-ჰიონთან ერთად „სამეულის“ ერთ-ერთ წევრად მოიხსენიებენ. სონის სატელევიზიო დრამების წარმატებამ საერთაშორისო დონეზე ის ჰალიუს წამყვან ვარსკვლავად აქცია.

## ადრეული ცხოვრება და განათლება
როდესაც სონი დაიბადა, ის იმდენად ავად იყო, რომ მის მშობლებსა და ექიმებს მისი გადარჩენის იმედი არ ჰქონდა. გამოჯანმრთელების შემდეგ, სონის მშობლებმა მისი დაბადების თარიღი 1982 წლის 26 თებერვალად ჩაწერეს.(მისი რეალური დაბადების თარიღის, 1981 წლის 22 ნოემბრის ნაცვლად).

სონის მშობლები განქორწინდნენ, რის შემდეგაც მას დედა ზრდიდა. ისინი მისი დაბადების ადგილიდან, დეგუდან, სეულის განგნამის რაიონში გადავიდნენ საცხოვრებლად, სადაც ის დაწყებით სკოლაში ფიგურულ სრიალს სწავლობდა. სონგი თავს მორცხვად თვლიდა, მაგრამ როდესაც ის ევჰას გოგონათა საშუალო სკოლაში სწავლობდა, მისი საშუალო სკოლის მასწავლებელი მას აღწერდა, როგორც „მხიარული ხასიათის მქონეს, კომუნიკაბელურს და მხიარულს. სონ ჰეკიო სეჯონგის უნივერსიტეტში, კინოხელოვნების სპეციალობაზე სწავლობდა.

## კარიერა
### 1996–2004: დებიუტი, გარღვევა და საერთაშორისო აღიარება
1996 წელს, თოთხმეტი წლის სონი, რომელიც მაშინ უმცროსთა საშუალო სკოლის მესამე კურსზე სწავლობდა, სიუნკიუნგის კონკურს-ში პირველი ადგილი დაიკავა.  ამან განაპირობა მისი პირველი სატელევიზიო დრამის, „პირველი სიყვარულის“, მცირე როლის შესრულება. შემდეგ მან განაგრძო გამოჩენა დრამებსა და სიტკომების სერიაში, განსაკუთრებით "სოონპონგ კლინიკა"-ში. თუმცა, კორეასა და მთელ აზიაში მხოლოდ 2000 წელს KBS-ის დრამაში „შემოდგომა ჩემს გულში“ -სონგ ჰეუნგონი სა და ვონ ბინის მონაწილეობით გახდა ცნობილი. რომანტიკული მელოდრამის სერიალი რეიტინგის წარმატებით სარგებლობდა, რამაც გააძლიერა ინტერესი კორეული მელოდრამების მიმართ და კიდევ უფრო გააძლიერა „კორეული ტალღის“ პოპულარობა, სადაც სონი ერთ-ერთი ყველაზე პოპულარული ვარსკვლავი იყო.

2003 წელს მისი პოპულარობა კიდევ უფრო გაიზარდა, როდესაც მან ლი ბიონ-ჰუნთან ერთად მთავარი როლი შეასრულა აზარტული თამაშების დრამაში „ყველაფერი ერთად“, რომელმაც მთელი ქვეყნის მასშტაბით მყარი მაყურებლის რეიტინგი მოიპოვა, პიკური რეიტინგით 47.7 პროცენტი. მომდევნო წელს მან მომღერალ რეინთან ერთად ითამაშა ჰიტ რომანტიულ კომედიურ სერიალში „სრული სახლი“. დრამამ პანაზიური წარმატება მოიპოვა და სონგი აზიაში ერთ-ერთ ყველაზე ცნობილ კორეელ მსახიობად აქცია.

### 2005-2012 კინოდებიუტი და საზღვარგარეთ წარმოდგენები
2005 წლის დასაწყისში სონი ინგლისური ენის შესასწავლად სან-ფრანცისკოში გაემგზავრა, შემდეგ კი სიეტლშიი. წარმატებული აზიური დრამის, „სავსე სახლის“ შემდეგ მან დასვენება გადაწყვიტა ძალების აღსადგენად. „კარგად დავისვენე. ეს კარგი შესაძლებლობა იყო საკუთარ თავზე დასაფიქრებლად“, - თქვა სონმა. სონი კორეაში 2005 წლის 5 მარტს დაბრუნდა. იმავე წელს სონმა დიდ ეკრანზე დებიუტი შეასრულა ფილმში „ჩემი გოგო და მე“ (კორეული რიმეიქი „სიყვარულის ძახილის,მსოფლიოს ცენტრში“), რომელიც მაყურებლისა და კრიტიკოსების მხრიდან კრიტიკულად იქნა მიჩნეული. შეთავაზებული როლების ტიპური შერჩევის და  უკმაყოფილობის გამო, სონმა მომდევნო წელს დაამტკიცა, რომ ის ითამაშებდა სხვადასხვა როლებში.

ის დიდ ეკრანზე 2007 წელს დაბრუნდა, როგორც მთავარი გმირი „ჰვანგ ჯინ ი“-ს კინოადაპტაციაში. რადგან სონის იმიჯი „ძალიან საყვარელი“ იყო, პროდიუსერების თავდაპირველი არჩევანი ამ როლისთვის ჯუნ ჯი-ჰიონი და სუ აე იყვნენ, თუმცა სონმა მკაცრი დიეტა დაიცვა და პროდიუსერები გააკვირვა თავისი გადაწყვეტილებით, რომ ჰვანგ ჯინი ყოფილიყო. ერთი წლის შემდეგ მან ამერიკული დებიუტი შეასრულა ჰოლივუდურ დამოუკიდებელ ფილმში „იგრძენი თავი სახლში" (ყოფილი სახელწოდებით „ფეტიში“), ფსიქოლოგიურ თრილერში გოგონაზე, რომელიც ცდილობს თავი აარიდოს საკუთარ ბედს და არ გახდეს ემიგრანტი პატარძალი აშშ-ში.
250px|მინი|მარცხნივ|სონი 2008 წლის ოქტომბერში

სონი 2008 წლის ბოლოს ტელევიზიაში დაბრუნდა დრამით "სამყარო სადაც ისინი ცხოვრობენ", რომელიც ტელემაუწყებლობის სფეროში განვითარებულ ისტორიას ასახავს. სერიალში იგი და ჰიუ ბინი ასრულებდნენ დრამის პროდიუსერებს, რომლებსაც მუშაობის პროცესში უყვარდებათ ერთმანეთი..

2010 წელს მან ითამაშა ფილმში კამელია, რომელიც სამი აზიელი რეჟისორის მიერ შექმნილი მოკლემეტრაჟიანი ისტორიებისგან შედგება. თითოეული ეპიზოდი ვითარდება პუსან-ში — წარსულში, აწმყოსა და მომავალში. სონი და კანგ დო ვონი ასრულებენ ყოფილ შეყვარებულებს, რომლებსაც თავიანთ საერთო მოგონებები ავიწყდებათ.

იგი ფართოდ არის მიჩნეული კორეის ერთ-ერთ ყველაზე ლამაზ ქალად. 2011 წლის დასაწყისში სონმა გამოსცა ფოტოწიგნი სონ ჰეკიოს მომენტი, რომელიც გადაღებულია ისეთ ქალაქებში, როგორებიცაა ატლანტა, ნიუ-იორკი, ბუენოს აირესი, პატაგონია, პარიზი, ნიდერლანდები და ბრაზილია. წიგნის გაყიდვიდან მიღებული შემოსავალი ბავშვთა ფონდს გადაეცა.

შემდეგ მან ითამაშა დოკუმენტურ ფილმში  "ცხოვრების მიზეზი" სადაც შეასრულა რეჟისორის როლი, ფილმი ეხება ქალს, რომელიც ცდილობს აპატიოს 17 წლის ბიჭს, მისი საქმროს მოკვლა, თუმცა საბოლოოდ კიდევ უფრო დიდ ტრაგედიას აწყდება.  სონი დიდი ხნის განმავლობაში იყო რეჟისორ ლი ჯონგ ჰუან-ის გულშემატკივარი და თავად მოისურვა მასთან მუშაობა. მიუხედავად სირთულეებისა, მან აღნიშნა, რომ ეს როლი მისი კარიერის „გარდამტეხ მომენტად“ იქცა.. 

2011 წელს სონი გახდა პირველი აზიელი მსახიობი, რომელმაც გააფორმა კონტრაქტი ფრანგულ გლობალურ სააგენტო ეფიჯის-თან. 2012 წელს მან გამოსცა ფოტო წიგნი ჰეკიოს დროა..

შემდგომში სონმა შეასრულა მეორეხარისხოვანი როლი ფილმში "დიდოსტატი, რომელიც რეჟისორ უონ ვარ კაის ბიოგრაფიული ნამუშევარია და მოგვითხრობს ბრიუს ლი-ის მასწავლებელზე. ამ როლისთვის მან შეისწავლა კანტონური ენა და საბრძოლო ხელოვნება. მოგვიანებით მან აღნიშნა, რომ გადაღებების დროს გარკვეული გაუგებრობებიც არსებობდა, თუმცა ეს გამოცდილება მის პროფესიულ ზრდას დაეხმარა.

### 2013-2017: კარიერის აღორძინება
250px|მინი|მარცხნივ|სონი 2016 წლის დრამის დაჯილდოების ცერემონიაზე
სონი კვლავ გაერთიანდა სერიალ „სამყაროს შიგნით“-ის სცენარისტსა და რეჟისორთან, დრამაში „იმ ზამთარს,ქარი ქროდა“, რომელიც წარმოადგენს 2002 წლის იაპონური დრამის „მე არ მჭირდება სიყვარული“ 2013 წლის რიმეიქს. მან მელოდრამაში ბრმა მემკვიდრის როლი შეასრულა, პარტნიორად კი ჰყავდა ზო ინ სუნი, რომელიც თაღლითს განასახიერებდა და თავს მის დიდი ხნის დაკარგულ ძმად ასაღებდა. „იმ ზამთარს ქარი ქროდა“ სერიალის გაშვების პერიოდში უმეტესად პირველ ადგილს იკავებდა საკუთარ დროით სეგმენტში, ხოლო სონი და ზო შესრულებებისთვის დიდად შეაქეს.  სონმა მოიპოვა დაისანგი (ანუ „გრანდ პრიზი“), ტელევიზიის უმაღლესი ჯილდო, მე-2 APAN ვარსკვლავის დაჯილოდოება-ზე.

2014 წელს სონი კვლავ გაერთიანდა კან დონ ვონთან-თან ფილმში „ჩემი ბრწყინვალე ცხოვრება“, რომელიც ე.ჯ უონ-ის მიერ გადაღებული, კიმ აერანის ბესტსელერი რომანის (ჩემი ბრწყინვალე ცხოვრებ-ის ეკრანიზაციაა და მოგვითხრობს წყვილზე, რომელიც უყურებს, როგორ ბერდება მათი ვაჟი ნაადრევად პროგერიის გამო.

რომანტიკული ეპოსი „ხაზის გადაკვეთა“ სონის მეორე ჩინური ფილმი იყო. იგი გადაიღო ჯონ ვუ-მ. სონს ვუ-სთან კავშირი ჰქონდა, რადგან მისი მრავალწლის მეგობარი იყო და პროდიუსერი ტერენს ჩანგი 2008 წლიდან სონის საზღვარგარეთულ საქმიანობას მართავდა. თავდაპირველად სახელწოდებებით 1949, ცნობილი პროექტი პირველად 2008 წელს კანის კინოფესტივალ-ზე გამოცხადდა, შემდეგ 2009 წელს გაუქმდა,  ხოლო 2011 წელს კვლავ განახლდა.  ვუ-ს 2012 წელს ტონზილების სიმსივნის ოპერაციამ კიდევ ერთხელ გამოიწვია  ფილმის გადადება, მსახიობთა გრაფიკებთან დაკავშირებული პრობლემების გამო,  და სონგმა საბოლოოდ გადაღებები 2013 წლის ივნისში დაიწყო. ხაზის გადაკვეთა დაფუძნებულია რეალურ ისტორიაზე. ფილმი მიჰყვება ექვსი პერსონაჟის ერთმანეთთან გადახლართულ სიყვარულის ისტორიებს 1930-იანი წლების ტაივანსა და შანხაიში. სონი მდიდარი ბანკირის ქალიშვილის როლს ასრულებს.

შემდეგი ჩინური ფილმი იყო 2015 წლის „დედოფლები“ — თანამედროვე რომანტიული კომედია სამი კოსმოპოლიტი ქალის შესახებ (მსახიობი, პიარის სპეციალისტი და გალერეის მენეჯერი), რომლებიც სიყვარულის თამაშში მეგობრებით მანიპულირებენ და მოწინააღმდეგეებს ამცირებენ. ფილმში ასევე მონაწილეობენ ჯო ჩენი და ვივიან ვუ ეს იყო მსახიობ ანი ი-ს სადებიუტო სარეჟისორო ნამუშევარი.

2016 წელს სონმა ითამაშა მეგაჰიტ რომანტიკულ კომედიურ სერიალში „მზის შთამომავლობა“  ინტენსიურ დრამაში არმიის კაპიტანზე (რომელსაც ასრულებს სონ ჯუნ კი) და ქირურგზე (სონი), რომლებსაც ერთმანეთი უყვარდებათ კატასტროფებით დაზარალებულ ზონებში მუშაობისას. სერიალი ძალიან პოპულარული იყო კორეაში (მაქსიმალური რეიტინგი 41.6%) და ასევე აზიაში, სადაც იგი 2.5 მილიარდჯერ იქნა ნანახი iQiyi-ზე.  სერიალის პოპულარობამ სონგი კვლავ კორეული ტალღის ერთ-ერთ წამყვან ფიგურად აქცია. მან აზიის მასშტაბით პოპულარობის გამოკითხვებში ლიდერობა მოიპოვა  და სამხრეთ კორეაში მისი ფართო ცნობადობაც აღიარეს. სონმა მოიგო დაისანგი (გრანდ პრიზი) 2016 წლის KBS დრამის დაჯილდოება-ზე თანავარსკვლავთან ერთად, სონ ჯუნ კი.

### 2018-2022:მცირე შესვენება და წარმატება სერიალებით შეყვარებული და ტრიუმფი
250px|მინი|მარჯვნივ|სონი ნეთფლიქსის ტრიუმფის პრეს კონფერენციაზე 2022 წლის დეკემბერში

ორ წლიანი პაუზის შემდეგ, ის  ეკრანს დაუბრუნდა თავისი პირველი სა ტელესერიალით, რომანტიული მელოდრამით „შეყვარებული“, სადაც პარტნიორობას უწევდა პაკ ბო გუმი. სერიალის გადაღებები ნაწილობრივ კუბაში მიმდინარეობდა და იგი ტელევიზიის ისტორიაში ერთ-ერთ ყველაზე მაღალრეიტინგიან კორეულ დრამად იქცა, ქვეყნის მასშტაბით 10.329%-იანი მაქსიმალური რეიტინგით.. კომერციული წარმატების შედეგად, შეყვარებული-ის მაუწყებლობის უფლებები სამხრეთ კორეის ფარგლებს გარეთაც მრავალ ქვეყანაში გაიყიდა..

2021 წელს სონმა ითამაშა SBS-ის რომანტიკულ დრამაში „ვშორდებით“, სადაც მოდის კომპანიაში დიზაინის განყოფილების გუნდის ლიდერის როლს ასრულებდა. 2022 წელს სონი კვლავ გაერთიანდა მზის შთამომავლობ-ის სცენარისტ კიმ იუნ სუკ-თან „ტრიუმფი“-ში. სერიალი ფართოდ გავრცელდა ქვეყნის მასშტაბით  და სონის მიერ შესრულებული მუნ დონგ-ინის — სასტიკი სასკოლო ბულინგის მსხვერპლის, რომელიც ზრდასრულ ასაკში შურისძიებას გეგმავს დამნაშავეების წინააღმდეგ — როლი კრიტიკოსების მხრიდან მაღალი შეფასებით აღინიშნა. ამ სერიალში შესრულებისთვის სონმა მოიგო „საუკეთესო მსახიობი ქალი “ 59-ე Baeksang დაჯილდოებაზე-ზე.

### 2025–დღემდე: ცნობილი მსახიობი
სონმა მთავარ როლი შეასრულა ზებუნებრივ თრილერ ფილმში შავი მონაზვნები, რომლის პრემიერაც სამხრეთ კორეაში 2025 წლის იანვარში გაიმართა. ამ შესრულებისთვის სონი ნომინირებული იყო საუკეთესო მსახიობი ქალის ჯილდოზე 61-ე Baeksang დაჯილდოება-ზე.
იმავე წელს სონს სპეციალური გამოჩენა ჰქონდა ჯენი ჩაიფიქრე სურვილი-ში, რომლის სცენარისტია კიმ ენ სუკი.

2026 წელს სონი ითამაშებს ტანტარა-ში. ეს პროექტი აღნიშნავს სონისა და ნოის მესამე თანამშრომლობას — მათ ადრე ერთად იმუშავეს სერიალებზე „სამყაროს შიგნით“ (2008) და „იმ ზამთარს,ქარი ქროდა“.(2013).

## საჯარო იმიჯი და მიღება
250px|მინი|მარჯვნივ|სონი,მარიე ქლაირ კორეა 2014 წელს
მედიაში სონი ფართოდ აღიარებულია, როგორც სამხრეთ კორეის ერთ-ერთი ყველაზე იკონური მსახიობი ქალი.  მისი გარღვევითი როლის შემდეგ სერიალში „შემოდგომა ჩემს გულში“ (2000), სონმა მოიპოვა პოპულარობისა და ფოტოგენურობის ჯილდო KBS დრამის დაჯილდოებაზე-ზე. სერიალის მელანქოლიურმა ტონმა და მაღალმა რეიტინგებმა (40%-ზე მეტი) მელოდრამატული თხრობის ახალი ეპოქა დააწესა, ხოლო სონი შეაქეს მისი ემოციურად ძლიერი და შთამბეჭდავი შესრულებისთვის.

მისი ფართოდ აღიარებული შესრულებების გამო, სონი ითვლებოდა ელიტური ტრიოს — „ტაე-ჰე-ჯი“-ს — წევრად, კიმ ტაე ჰი-სა და ჯუნ ჯი ჰიუნ-თან ერთად, რომლებიც 2000-იან წლებში კორეულ შოუბიზნესში სილამაზისა და ტალანტის სიმბოლოებად მიიჩნეოდნენ. სონი ასევე აღიარებულია თავისი მრავალფეროვანი სამსახიობო ოსტატობითა და გავლენით მოდისა და სილამაზის ინდუსტრიებში.

2025 წლის იანვრის ინტერვიუში სონმა აღნიშნა, რომ მადლიერია „ტაე-ჰე-ჯი“-ს სახელწოდებისთვის, თუმცა მიაჩნია, რომ ახლა ეს როლი ახალ თაობის მსახიობებმა უნდა გადაიბარონ და დაამატა, რომ ურჩევნია, აღიარება მიიღოს თავისი სამსახიობო ოსტატობისთვის და არა გარეგნობისთვის.

## პირადი ცხოვრება
### ქორწინება
2017 წლის 5 ივლისს სონმა და მის პარტნიორმა სონ ჯუნ კი-მ თავიანთი სააგენტოების მეშვეობით გამოაცხადეს ნიშნობა. ისინი 2017 წლის 31 ოქტომბერს დაქორწინდნენ კერძო ცერემონიაზე, რომელიც გაიმართა სასტუმრო შილა-ის იონგბინგვანის დარბაზში, სეულში, აზიის მასშტაბით მედიის დიდი ინტერესის ფონზე.  ცერემონიას ესწრებოდნენ წყვილის უახლოესი ოჯახის წევრები და მეგობრები,  მათ შორის მსახიობებები პაკ ბო გუმი,ლი კუანგ სო და სხვ.

2019 წლის 27 ივნისს სონ ჯუნ კი-მ გაამჟღავნა, რომ წინა დღეს სონ ჰეკიოსთან განქორწინების საბუთები შეიტანა . განქორწინება 2019 წლის ივლისში დასრულდა.  2019 წლის 25 ივლისს სონ ჰეკიომ საჩივარი შეიტანა თხუთმეტი ონლაინ მომხმარებლის წინააღმდეგ „ცრუ ინფორმაციის გავრცელების, ღირსების შელახვისა და შეურაცხყოფის“ გამო.

### სამართლებრივი საკითხები
2014 წლის აგვისტოში, სამხრეთ კორეის ეროვნული საგადასახადო სამსახურის ზედამხედველი ერთ-ერთი პოლიტიკოსის მიერ შემთხვევით გამჟღავნების შემდეგ, სონმა საჯაროდ მოიხადა ბოდიში გადასახადებისგან თავის არიდებისთვის, რაც უკავშირდებოდა დაუდასტურებელი ხარჯების გამო საგადასახადო შეღავათების მოთხოვნას. შემოსავლის გადასახადის 2009–2011 წლებში 2.56 მილიარდით ვონით ნაკლებად გადახდის ბრალდებებზე პასუხად მან განაცხადა, რომ ეს დარღვევები მისი ბუღალტრის მხრიდან საგადასახადო დოკუმენტების არასწორად წარდგენით იყო გამოწვეული და თავად არ იცოდა რაიმე დარღვევის შესახებ.

მას შემდეგ, რაც 2012 წლის ოქტომბერში შეატყობინეს ნაციონალური გადასახადების სერვისი-დან, სონმა გადაიხადა დარჩენილი გადასახადი და ასევე სრულად დაფარა სანქციები, ჯამში 3.8 მილიარდის ვონი ოდენობით (2,760,000 აშშ დოლარი, რაც 2025 წლის მონაცემებით დაახლოებით 2,832,608 დოლარს შეესაბამება). 

2014 წლის აპრილში სონს დამატებით კიდევ 700 მილიონი ვონი დაეკისრა 2008 წლის საგადასახადო დეკლარაციასთან დაკავშირებით, რაც 2012 წლის შეტყობინების შემდეგ კანონით გათვალისწინებული ხუთწლიანი აუდიტის დაგვიანებით ჩატარების შედეგი იყო.

## სხვა საქმიანობები
250px|მინი|მარჯვნივ|სონი 2019 წლის მაისში
### რეკლამები
2001 წლიდან 2005 წლამდე სონი იყო ეთუდ სახლის მოდელი და სახე, ამ პერიოდში კი მათი ყველაზე ხანგრძლივად მოქმედი მოდელიც გახდა. 2008 წელს სონი აირჩიეს Laneige-ის გლობალურ ბრენდ-ამბასადორად.

2017 წლის დეკემბერში სონი დასახელდა Sulwhasoo-ის ბრენდ-ამბასადორად.  2018 წელს იგი გახდა Chaumet-ის აზია-წყნარი ოკეანის რეგიონული ბრენდ-ამბასადორი, ხოლო 2024 წლიდან — ამავე ბრენდის გლობალური ამბასადორი ჩა ენ ვუსთან ერთად.

2021 წელს სონი გახდა იტალიური მოდის სახლის ფენდი-ის პირველი კორეელი ბრენდ-ამბასადორი. 2025 წლის იანვარში კი იგი აირჩიეს ფრანგული ლუქს სილამაზის ბრენდის გუერლაინ-ის პირველი აზია-წყნარი ოკეანის რეგიონული კანის მოვლისა და მაკიაჟის ამბასადორად.

### ფილანთროპია
სონი ხშირად აკეთებს დიდ ქველმოქმედებრივ შემოწირულობებს.2013 წლის ოქტომბერში მან პუსანის საერთაშორისო ფილმ ფესტივალისთვის 1,000 ბილეთი შეიძინა და პუსანის რეგიონში მცხოვრებ სოციალურად დაუცველ ახალგაზრდებს გადასცა.
2014 წლის ივლისში სონგმა შეიძინა 800 ბილეთი სეულის საერთაშორიო ქალთა ფესტივალისთვის და ისინი გადასცა კორეის ფსიქოლოგიურ ასოციაციასა და მაგდალენას თემს.
2016 წლის დეკემბერში სონგმა შემოწირულობა გააკეთა სილამაზის ფირმაში, რომელიც გამოყენებულ იქნა იმ დაბალი შემოსავლის მქონე სტუდენტების განათლების მხარდასაჭერად, რომლებიც დიზაინის სფეროში კარიერაზე ოცნებობენ.
2017 წლის ივლისში სონგმა 100 მილიონი ვონი გადასცა სეულის საერთაშორისო უნივერსიტეტის.
2022 წლის მარტში სონმა 100 მილიონი ვონი გადასცა კორეის წითელ ჯვარს, რათა დახმარებოდა იმ მასშტაბური ტყის ხანძრის შედეგად დაზარალებულებს, რომელიც დაიწყო ულჯინში, ჩრდილოეთ გიონგსანის პროვინციაში და გავრცელდა სამჩეოკში, განგვონის პროვინციაში.

### პროფესორ სეო კიუნგ-დუკთან თანამშრომლობა
2012 წლიდან სონი თანამშრომლობს სუნშინის ქალთა უნივერსიტეტის პროფესორ სეო კიუნგ დუკ-თან პროექტებზე, რომლებიც მიზნად ისახავს კორეული ენისა და ისტორიის პოპულარიზაციას საზღვარგარეთ, ძირითადად მუზეუმებისა და ისტორიული ობიექტებისთვის კორეულენოვანი ბროშურებისა და გზამკვლევების დაფინანსების გზით. საწყის პროექტებში შედიოდა კორეულენოვანი გზამკვლევი თანამედროვე ხელოვნების მუზეუმ-ში.
უფრო ახლანდელ პერიოდში შეიქმნა მასშტაბური სერიის გზამკვლევები „Our History Overseas“ პარიზისთვის (2020) და სან-ფრანცისკოსთვის (2022). 
## რესურსები ინტერნეტში
*  
* 
## სქოლიო
კატეგორია:ცოცხალი ადამიანები
კატეგორია:დაბადებული 1981
კატეგორია:დაბადებული 22 ნოემბერი
კატეგორია:კორეელები
კატეგორია:მსახიობი ქალები
კატეგორია:XX საუკუნის სამხრეთკორეელი ქალები
კატეგორია:XXI საუკუნის სამხრეთკორეელი ქალები